Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 1114/11/8807	Michalovce, 12.3.2012
EEČ : 2-66-59-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa  § 157 ods. 1,2 písm. a) Tr. zákona

Rozhodol: 	prokurátor Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
Skutková veta:
dňa 09.12.2011 okolo 18.00 h, v Michalovciach po ul. XXXXX, v pravom jazdnom pruhu po ceste s dvoma jazdnými pruhmi pre jeden smer jazdy, v smere od križovatky s ulicami XXXXX pri obchodnom centre XXXXX, ku kruhovému objazdu pri obchodnom centre XXXXX viedol osobné motorové vozidlo zn. Volkswagen Passat, XXXXX pričom vedeniu vozidla a sledovaniu situácie v cestnej premávke nevenoval dostatočnú pozornosť a oneskorene reagoval na maloleté chodkyne XXXXX, nar. XXXXX a XXXXX, nar. XXXXX, ktoré v tom čase prechádzali cez cestu po priechode pre chodcov oproti obchodnému centru XXXXX z ľavej strany na pravú, v dôsledku čoho motorovým vozidlom zrazil chodkyňu XXXXX, ktorá vplyvom zrážky narazila do vedľa nej idúcej chodkyni XXXXX. Pri dopravnej nehode XXXXX XXXXX utrpela zranenie zlomeninu oboch kostí pravého predkolenia s posunom úlomkov a odreninu vonkajšej strany pravého predkolenia s dobou liečenia a práceneschopnosti v trvaní 4 mesiace a poškodená XXXXX utrpela zranenie pohmoždenie chrbta ľavej nohy a malíčka nohy s dobou práceneschopnosti v trvaní 6 dní a dobou liečenia 6 dní,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník PZ, Okresného dopravného inšpektorátu, OR PZ v Michalovciach uznesením sp. zn. ČVS: XXXXX z 09.12.2011 začal trestné stíhanie vo veci pre prečin ublíženia na zdraví podľa § 157 ods. 1 Tr. zákona.  Následne vyšetrovateľ Okresného riaditeľstva PZ v Michalovciach, Odboru kriminálnej polície, uznesením sp. zn. ČVS: XXXXX z 23.12.2011 vzniesol  obvinenie XXXXX  pre prečin ublíženia na zdraví podľa § 157 ods. 1,2 písm. a) Tr. zákona na vyššie uvedenom skutkovom základe. 
Obvinený XXXXX priznal spáchanie prečinu. Vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne. Výslovne dal súhlas s postupom podľa § 216 Tr. poriadku pre podmienečne zastavenie trestného stíhania. Urobil opatrenia na náhradu škody  tým,  že nehodovú udalosť nahlásil XXXXX poisťovni, a.s. pobočka XXXXX, za účelom náhrady škody poškodeným XXXXX a  XXXXX, z povinného zmluvného poistenia zodpovednosti za škodu spôsobenú prevádzkou motorového vozidla
Obvinený XXXXX pracoval ako XXXXX v súčasnosti je bez pracovného pomeru. Z miesta bydliska nie je bližšie hodnotený.  Doposiaľ nebol súdne trestaný. V evidenčnej karte vodiča má zaznamenané 4 dopravné priestupky staršieho dáta.
Vzhľadom na osobu obvineného, s prihliadnutím na jeho doterajší život a na okolnosti prípadu, možno považovať podmienečné zastavenie trestného stíhania s uložením skúšobnej doby v trvaní 2 rokov za dostačujúce.
 Preto bolo potrebné rozhodnúť tak, ako je to uvedené vo výroku tohto uznesenia.
Ak obvinený v priebehu skúšobnej doby bude viesť naďalej riadny život, bude rozhodnuté, že sa osvedčil. Inak sa rozhodne, a to prípadne aj počas skúšobnej doby, že sa v trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Novák
prokurátor